Ասաց ու ձեռքը տարավ գինու բաժակին: Սակայն նեղություն կրելու կարիք չկար, որովհետև հենց այդ պահին մի գինու բաժակ թռավ նրա կողմը. Հարբեցող Ծաղրանկարիչը գինու բաժակը թափով շպրտեց սցենարիստի վրա: Բայց նշանակետին չհասավ: Բաժակը խփվեց պատի շրջանակին, գինին թափվեց: Անհաջող հարված կատարած Հարբեցող Ծաղրանկարիչը ձեռքերը շփեց: Չնայած Հարբեցող Ծաղրանկարչի կես չափին լինելուն ու նրա չափ հարբած չլինելուն` Ծայրահեղ Ազգայնական Ֆիլմերի Ոչ Ազգայնական Սցենարիստը կարողացավ խույս տալ առաջին հարվածից և անմիջապես անկյուն մտավ: Այնտեղ հասնելուն պես, արդեն վստահ, որ ապահով է, խոր շունչ քաշեց: